ועדת הפנים ואיכות הסביבה, כנסת 18, פרוטוקול מספר 375, 2011-03-29 12:15

דוד אזולאי: אני מתכבד לפתוח את ישיבת ועדת הפנים והגנת הסביבה.

דוד אזולאי: על סדר היום סעיפים 8 ו-9 להצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010.

דוד אזולאי: סדר הדיון יהיה כדלקמן: בהמשך לדיון הקודם שנערך כאן הוכנסו כמה תיקונים בהצעת החוק.

דוד אזולאי: אבקש מן היועץ המשפטי של הוועדה, עו"ד גלעד קרן, להציג את התיקונים, בבקשה.

דוד אזולאי: הנוסח החדש מונח בפניכם.

דוד אזולאי: מי שהנוסח לא מונח בפניו ירים יד ויקבלו.

גלעד ארדן: אזכיר שבשבוע שעבר המליאה אישרה לפצל את סעיפים 8(1), (2) ו-(4), הסעיפים שאנו דנים בהם היום, מסעיפים 8 ו-9 שפוצלו מהצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010.

גלעד ארדן: בנוסח המונח בפניכם, שמסומן ב"עקוב אחרי שינויים" – כל השינויים המסומנים בכחול הם שינויים שהוועדה דנה בהם כבר ולמעשה קיבלה אותם וביקשה שנכין אותם כנוסח להצבעה.

גלעד ארדן: השינויים המסומנים בצהוב נוספו בעקבות שיחות ודיונים בינינו ובין נציגי הממשלה.

גלעד ארדן: חלק מן התיקונים כאן הוצעו על-ידי נציגי הממשלה.

גלעד ארדן: אעבור על התיקונים הללו.

גלעד ארדן: התיקון הראשון שמסומן בצהוב מופיע בסעיף (ג2) המוצע.

גלעד ארדן: במקום הנוסח שהיה כתוב קודם, ששר הפנים יהיה רשאי לקבוע את מספר המעסיקים שעובד זר רשאי לעבור ביניהם, אנו מציעים לכתוב כי שר הפנים יהיה רשאי לקבוע "אמצעי בקרה על מספר המעסיקים שהעובד הזר רשאי לעבור ביניהם, למניעת ניצול לרעה של האשרה ורישיון הישיבה שניתנו לעובד הזר".

גלעד ארדן: בנוסף, מוצע לקבוע באופן מפורש כי לא יראו לעניין סעיף זה מעבר שנוצר עקב פטירת המעסיק כמעבר בין מעסיקים.

גלעד ארדן: בסעיף 11(א1), מוצע לתת לשר הפנים אפשרות, כפי שהצענו גם לגבי סעיף קטן 3א(ג2), "אם מצא כי הדבר מוצדק בנסיבות העניין, לאשר לעובד זר או לסוג עובדים זרים שיקבע, לחרוג מהתקופה שנקבעה כאמור", שזה 90 ימים שבהם הוא לא עובד בתחום העיסוק שנקבע לו.

גלעד ארדן: אנו סבורים שהתיקונים הללו, ביחד עם כל התיקונים שהוצעו על-ידינו והתקבלו במהלך הדיונים בהצעת החוק, יבטיחו איזון ראוי בין האינטרסים של שתי אוכלוסיות שהן ללא ספק חלשות.

גלעד ארדן: אנו מקווים שהחוק יביא לתוצאה טובה.

גלעד ארדן: כפי שאמרתי בדיון הקודם, המבחן האמיתי של החוק הזה יהיה ביישומו, בתקנות שיובאו לאישור הוועדה ושיאושרו על-ידה ובאופן שמשרדי הממשלה יישמו את הוראות החוק.

דוד אזולאי: תודה רבה, אדוני.

דוד אזולאי: רבותי, אני לא פותח דיון.

דוד אזולאי: נשמע את מי שמבקש להציג הסתייגויות.

דוד אזולאי: בבקשה, חבר הכנסת דב חנין.

דב חנין: תודה רבה, אדוני.

דב חנין: אעבור על ההסתייגויות אחת לאחת וברצף.

דוד אזולאי: תציג אותן ברצף ונצביע על כולן ביחד.

דב חנין: אדוני היושב-ראש, ההסתייגויות מוגשות בשמי ובשם חבריי לסיעת חד"ש.

דב חנין: ההצעה הראשונה שלנו היא לשמו של החוק.

דב חנין: אנחנו מציעים שבמקום שמו של החוק המוצע יבוא "חוק העבדות, התשע"א-2011".

דב חנין: ההסבר להסתייגות הזאת, הצעת החוק הזאת באה לבטל את פסק-דינו של בית-המשפט העליון בפרשת "קו לעובד" נגד ממשלת ישראל ולהשיב על כנו את הסדר כבילתם של מהגרי עבודה למעסיקיהם בנוסח אפילו חמור יותר ופוגעני מזה שנפסל על-ידי בג"ץ.

דב חנין: בפסק-דינו כינה בית-המשפט העליון את הסדר הכבילה, ואני מצטט: "מעין עבדות בגרסה מודרנית", והוסיף וקבע: "כלימה תכסה את פנינו".

דב חנין: משום כך אני מציע ששמו של החוק יעיד על טיבו ויהא "חוק העבדות".

דב חנין: ההצעה השנייה שלנו היא מחיקת סעיף 8(1) להצעת החוק.

דב חנין: הנמקת ההסתייגות – הסעיף הזה מאפשר לשר הפנים לקבוע ברישיון עבודה של מהגר עבודה תת-תחום שהוא יהיה כבול אליו.

דב חנין: גם ההצעה הזאת עומדת בסתירה לפסיקת בג"ץ שאוסרת על הגבלת מעבר חופשי של מהגרי עבודה בין מעסיקים.

דב חנין: ההצעה השלישית שלנו היא מחיקת סעיף 8(2) להצעת החוק.

דב חנין: ההנמקה היא – בסעיף 8(2) מופיעה הסמכות של שר הפנים לקבוע לגבי מהגרי עבודה בתחום הסיעוד את מספר המעסיקים שהם רשאים לעבור ביניהם.

דב חנין: ההצעה מוסיפה וקובעת כי שר הפנים יהיה רשאי לקבוע לגבי מהגרי עבודה אזור גאוגרפי שרק בו הם רשאים לעבוד.

דב חנין: גם ההצעה הזאת, כמובן, עומדת בסתירה לפסיקת בג"ץ שאוסרת על הגבלת מעבר חופשי של מהגרי עבודה בין מעסיקים.

דב חנין: ההצעה הרביעית שלנו היא מחיקת סעיף 8(4) להצעת החוק.

דב חנין: החוק כיום מעניק לשר הפנים שיקול דעת לאפשר את המשך שהייתם של מהגרי עבודה, למשל מטעמים של סגירת השמים, והימנעות מהבאת מהגרי עבודה נוספים לישראל במקום מהגרי עבודה שגורשו.

דב חנין: סעיף 8(4) להצעת החוק מבקש להורות לשר הפנים לגרש מישראל מהגר עבודה שלא עבד בתחום עיסוקו במהלך תקופה העולה על 90 ימים בלא שנמצאו לכך טעמים מיוחדים.

דב חנין: על מנת למנוע תופעות פסולות כתופעת 'הדלת המסתובבת' יש להותיר לשר הפנים שיקול דעת ולא לחייבו לגרש עובדים מישראל.

דב חנין: ההצעה החמישית שלנו היא הוספת סעיף 8(5) להצעת החוק.

דב חנין: אנו מבקשים בסוף סעיף 3א רבתי להצעת החוק, אחרי סעיף קטן (ג1), להוסיף את הסעיף כדלקמן: "על אף האמור בכל דין, לרבות הוראות חוק זה, שר הפנים אינו רשאי להתנות את האשרה ורישיון הישיבה שניתנו לעובד זר בעבודה עבור מעסיק ספציפי ואינו רשאי לכרוך סיום יחסי עבודה בסנקציה כלשהי, ובכלל זה אובדן האשרה ורישיון הישיבה שניתנו לעובד הזר".

דב חנין: דברי ההסבר פשוטים מאוד.

דב חנין: אומרים לנו שהצעת החוק הזאת איננה סותרת את פסק-הדין של בג"ץ, 4542/02 ("בג"ץ קו לעובד"), אז אנחנו מציעים דבר פשוט מאוד: לאמץ את הסעד שניתן בפסק-דינו של בית-המשפט העליון.

דב חנין: אני מניח שההסתייגות הזאת בוודאי יכולה להתקבל בהסכמת כולם.

דב חנין: אם אתם אומרים שהצעת החוק לא סותרת את פסק-הדין אז בואו נאמץ את ההסתייגות.

דב חנין: על ההסתייגויות האחרות נתווכח.

דב חנין: אני מציע לכולם לאמץ את ההסתייגות הזאת בהסכמת כולנו.

דב חנין: בנוסף לדברים הללו, אדוני היושב-ראש, אני מבקש להביע תמיהה על נקודה אחת.

דוד אזולאי: חבר הכנסת דב חנין, אתה יודע שאני מכבד אותך ומאפשר לך להתבטא, אבל הפעם לא אחרוג מסדר הדיון.

דוד אזולאי: נשמע אך ורק הסתייגויות.

דוד אזולאי: כך קבענו וכך אני מתכוון לנהוג.

דב חנין: אם כך, אנסח את דבריי כהסתייגות.

דב חנין: אדוני היושב-ראש, לא מזמן קיימנו דיון מקיף מאוד על מנגנוני הממונה על זכויות עובדים זרים.

דב חנין: אז הסבירו לנו שבתחום הסיעוד זה מסובך מאוד ולכן החריגו את תחום הסיעוד.

דב חנין: אני מציע שבחוק הזה, מכיוון שכבר החלטנו שכנראה כן ניתן להסדיר את תחום הסיעוד ומישהו יכול לבצע את זה היטב במשרד הפנים, בואו נחיל בחוק הזה – ואני מבקש שההסתייגות הזאת תירשם – את כל מה שקבענו בעניין הממונה על זכויות עובדים זרים, כתיקון עקיף.

דב חנין: נחיל את כל הנורמות של הממונה על זכויות עובדים זרים גם על עובדים בתחום הסיעוד.

דב חנין: תודה רבה.

דוד אזולאי: תודה רבה, אדוני.

דוד אזולאי: להסתייגויות הללו מצטרפים חברי הכנסת אברהים צרצור, אחמד טיבי, טלב אלסאנע ומסעוד גנאים.

דוד אזולאי: אני מבקש להעמיד להצבעה את ההסתייגויות שזה עתה שמענו.

דב חנין: אולי נפריד את ההסתייגות שייתכן שתהיה מוסכמת, לגבי הוספת סעיף 8(5) להצעת החוק.

דוד אזולאי: כפי שאני מכיר את החברים שלי – אין סיכוי.

דוד אזולאי: אם אתה עומד על כך, אעשה הצבעה נוספת.

דב חנין: אני מבקש שתפצל רק את ההסתייגות האחרונה.

שמחה בניטה: חבר הכנסת דב חנין, לגביך הנכים לא - - -

דב חנין: הנכים חשובים לי מאוד.

דוד אזולאי: לא מתנהל כרגע דיון.

דוד אזולאי: אני מבקש להעמיד להצבעה את ההצעה של חבר הכנסת דב חנין להוסיף את פסקה 8(5).

דוד אזולאי: מי בעד ההצעה של חבר הכנסת דב חנין?

דוד אזולאי: מי נגד?

דוד אזולאי: מי נמנע?

דוד אזולאי: הצבעה בעד ההצעה של חברי סיעת חד"ש ושל חברי הכנסת צרצור, טיבי, אלסאנע וגנאים להוסיף את פסקה 8(5) להצעת החוק, כפי שהוקראה על-ידי חבר הכנסת דב חנין – 5 נגד – 6 נמנעים – אין ההצעה לא נתקבלה.

שמחה בניטה: חברת הכנסת שלי יחימוביץ, את נגדנו?

שמחה בניטה: אפילו לא היית כאן.

דוד אזולאי: רבותי, אני מבקש לא להפריע בזמן ההצבעה.

דוד אזולאי: 5 בעד, 6 נגד, אין נמנעים.

דוד אזולאי: לפיכך ההצעה הזאת לא נתקבלה ותהפוך להיות הסתייגות.

דוד אזולאי: אני מבקש מכל האורחים, אל תאלצו אותי להוציא אתכם החוצה.

דוד אזולאי: אנחנו מקיימים רק הצבעות.

דוד אזולאי: אף אחד לא מתערב.

דוד אזולאי: למען הסר ספק, חברת הכנסת שלי יחימוביץ מצביעה במקום חבר הכנסת אבישי ברוורמן.

דוד אזולאי: אני עובר להצבעה על כל ההצעות של חבר הכנסת דב חנין.

דוד אזולאי: מי בעד ההסתייגויות שהציג חבר הכנסת דב חנין?

דוד אזולאי: מי נגד?

דוד אזולאי: מי נמנע?

שמחה בניטה: חבר הכנסת מולה, אתה נגדנו?

שמחה בניטה: חבר הכנסת מולה לא היה כאן.

שמעון יאיר: אדוני היושב-ראש, חבר הכנסת מולה לא מבין את העניין.

שמעון יאיר: הוא דיבר אתנו לפני הדיון.

דב חנין: איזו חוצפה זאת.

ניצן הורוביץ: כיצד הם מתערבים בהצבעה ומדברים אל חברי הכנסת בצורה כזאת?

דוד אזולאי: אתם רוצים לנהל את הדיון במקומי?

דוד אזולאי: רבותי, אני מודיע לכם חד-משמעית, עוד הפרעה כזאת ואוציא את כולם החוצה.

שמעון יאיר: נצא.

דוד אזולאי: למה שאני אוציא אותך?

דוד אזולאי: תצא עכשיו.

שמעון יאיר: לא רוצה.

שמעון יאיר: הוא לא יודע על מה הוא מצביע.

דוד אזולאי: אל תפריע באמצע ההצבעה.

דוד אזולאי: הוא "ילד גדול" והוא יודע על מה הוא מצביע.

דוד אזולאי: אל תגיד לו כיצד להצביע.

דוד אזולאי: מי בעד?

דוד אזולאי: מי נגד?

דוד אזולאי: מי נמנע?

דוד אזולאי: הצבעה בעד ההצעות של חברי סיעת חד"ש ושל חברי הכנסת צרצור, טיבי, אלסאנע וגנאים, כפי שהוקראו על-ידי חבר הכנסת דב חנין – 5 נגד – 7 נמנעים – אין ההצעות לא נתקבלו.

דוד אזולאי: 5 בעד, 7 נגד, אין נמנעים.

דוד אזולאי: ההצעות לא נתקבלו ויהפכו להיות הסתייגויות.

דוד אזולאי: אני עובר להסתייגויות הבאות.

דוד אזולאי: חברת הכנסת מרינה סולודקין ביקשה להסתייג.

דוד אזולאי: עליה ללכת ולכן אאפשר לה עכשיו.

דוד אזולאי: יש לה רק הסתייגות אחת.

מרינה סולודקין: אני מבקשת למחוק את סעיפים 8 ו-9.

מרינה סולודקין: אני לא מדברת על עובדים זרים.

מרינה סולודקין: כאשר קראתי את הצעת החוק חשבתי שזה עלול לפגוע גם בקבוצות אחרות.

גלעד ארדן: סעיף 9 פוצל.

גלעד ארדן: אנחנו לא מצביעים עליו.

גלעד ארדן: מצביעים רק בעניין העובדים הזרים.

מרינה סולודקין: על-פי הנוסח שמופיע בהצעת החוק ניתן לפגוע באנשי משפחתם של עולים חדשים.

גלעד ארדן: את מדברת על סעיפים שפוצלו.

גלעד ארדן: אלה לא הסעיפים שמצביעים עליהם כרגע.

דוד אזולאי: אני לא מצביע על ההצעה שלך.

דוד אזולאי: תודה.

מרינה סולודקין: בסדר גמור.

מרינה סולודקין: אני מבינה שהסעיפים הללו פוצלו.

דוד אזולאי: תודה.

דוד אזולאי: רשות הדיבור לחבר הכנסת ניצן הורוביץ, בבקשה.

ניצן הורוביץ: תודה, אדוני.

ניצן הורוביץ: אני, בשם סיעת מרצ – חברי הכנסת גלאון, גילאון ואני – מגיש הסתייגויות להצעת החוק הזאת.

ניצן הורוביץ: אנחנו רוצים לעזור לנכים ולקשישים ולכל האנשים שנעזרים בעובדי סיעוד, אבל הדרך לעשות את זה היא לא באמצעות הדברים הללו.

ניצן הורוביץ: כאן זאת לא הדרך הנכונה.

ניצן הורוביץ: הדרך היא לא באמצעות כבילת העובדים וגרימה לכך שהפגיעה בכם תהיה רק גדולה יותר.

ניצן הורוביץ: הדרך שבה הולכת הממשלה בעניין הזה תזיק לכם, זה פשוט טעות.

ניצן הורוביץ: לכן אנחנו מגישים את ההסתייגויות האלה משום שכבילת עובד, בין למעסיק ובין לאזור גאוגרפי ובין לתחום עיסוק רק מגבירה את הבעייתיות בכל העניין הזה, ואתם הראשונים שתיפגעו.

שמחה בניטה: אנחנו תומכים בהצעת החוק.

דוד אזולאי: חבר הכנסת ניצן הורוביץ, רק הסתייגויות, בבקשה, ולא נאומים.

ניצן הורוביץ: יש לנו כמה הסתייגויות.

ניצן הורוביץ: אחר-כך אעביר הכול למנהלת הוועדה, גברת יפה שפירא, לכן לא אקרא הכול, אבל אדגיש כמה מן ההצעות שלנו.

ניצן הורוביץ: לכותרת החוק – אנו מציעים לכתוב כי "זה חוק שמעודד את 'הדלת המסתובבת' ונותן תמריצים להביא עוד ועוד מהגרי עבודה זרים לישראל".

ניצן הורוביץ: לסעיף 1 – אנו מבקשים שהסעיף יימחק.

ניצן הורוביץ: לסעיף 2 – היות ונציגי הממשלה טוענים כי אין בהצעת החוק הזאת כדי לסתור את פסיקת בית-המשפט העליון שניתנה ב-2006, בסך הכול לפני 5 שנים, כפי שאמר חברי חבר הכנסת דב חנין, אם אכן אין סתירה לפסק בית-המשפט אז אפשר לקבל את ההסתייגות.

ניצן הורוביץ: ההסתייגות קובעת כדלקמן: "על אף האמור בכל דין, לרבות הוראות חוק זה, שר הפנים אינו רשאי להתנות את האשרה ורישיון הישיבה שניתנו לעובד זר בעבודה עבור מעסיק ספציפי ואינו רשאי לכרוך סיום יחסי עבודה בסנקציה כלשהי, ובכלל זה אובדן האשרה ורישיון הישיבה שניתנו לעובד הזר".

ניצן הורוביץ: הצעה נוספת, אנחנו מבקשים למחוק את סעיף 3.

ניצן הורוביץ: אנחנו מבקשים להוסיף, במקום סעיף 3, או כסעיף 4, כפי שתראו לנכון, לקבוע שהדברים יהיו בתחום הסמכות של הממונה על עובדים זרים.

גלעד ארדן: בעצם אלה ההסתייגויות שהגיש חבר הכנסת דב חנין.

ניצן הורוביץ: הן הצעות דומות.

גלעד ארדן: כיוון שהצבענו על ההסתייגויות של חבר הכנסת חנין, האם יש הסתייגויות נוספות?

גלעד ארדן: אתה יכול להצטרף להסתייגויות, אבל לא נצביע פעמיים על אותן הצעות.

ניצן הורוביץ: הן לא זהות.

ניצן הורוביץ: הנוסח שונה במקצת.

ניצן הורוביץ: חבל, כי העתירה כבר בדרך.

ניצן הורוביץ: זה כבר נפסל בעבר וחבל שהולכים בדרך הקלוקלת הזאת שוב.

דוד אזולאי: אני מודה לך, אדוני.

דוד אזולאי: אני מבקש להעמיד להצבעה את ההסתייגויות של חבר הכנסת ניצן הורוביץ.

יעקב אדרי: אני מבקש התייעצות סיעתית של 2 דקות.

יעקב אדרי: פשוט יש כאן איזו אי-הבנה ואני מבקש להבהיר את הדברים.

דוד אזולאי: נסיים את ההצבעה הזאת ואז אאפשר לך התייעצות סיעתית.

דוד אזולאי: היות וכבר הכרזתי על הצבעה אני מבקש קודם כול לסיים אותה.

דוד אזולאי: חבר הכנסת יעקב אדרי הוא חבר קבוע בוועדה.

דוד אזולאי: יש לו זכות ראשונים להצביע.

יעקב אדרי: אני לא מצביע עכשיו.

דוד אזולאי: אני רק מבהיר שחבר ועדה קבוע הוא הראשון להצבעה.

דוד אזולאי: אם הוא איננו מישהו אחר יכול להחליף אותו.

דוד אזולאי: אני מעמיד להצבעה את ההצעות של חבר הכנסת ניצן הורוביץ.

דוד אזולאי: מי בעד?

דוד אזולאי: מי נגד?

שלמה מולה: רק רגע, אנחנו מבקשים להתייעץ.

דוד אזולאי: היות והכרזתי כבר על ההצבעה, נסיים את ההצבעה הזאת ואז אאפשר לכם התייעצות סיעתית.

דוד אזולאי: אני לא דוחה את בקשתכם.

דוד אזולאי: מי בעד ההצעות של חבר הכנסת ניצן הורוביץ?

דוד אזולאי: מי נגד?

דוד אזולאי: מי נמנע?

דוד אזולאי: הצבעה בעד ההצעות של סיעת מרצ, כפי שהוצגו על-ידי חבר הכנסת ניצן הורוביץ – 4 נגד – 7 נמנעים – אין ההצעות לא נתקבלו.

דוד אזולאי: 4 בעד, 7 נגד, אין נמנעים.

דוד אזולאי: לפיכך אני קובע שההצעות של חבר הכנסת ניצן הורוביץ לא נתקבלו ויהפכו להסתייגויות.

דוד אזולאי: מבקשים התייעצות סיעתית.

דוד אזולאי: אני מכריז על הפסקה של 2 דקות.

דוד אזולאי: (הישיבה נפסקה ב-12:37 ונתחדשה ב-12:39)

דוד אזולאי: רבותי וגבירותי, אני מחדש את הישיבה.

דוד אזולאי: יש הסתייגויות נוספות?

דוד אזולאי: מי שמבקש להגיש הסתייגויות בבקשה יגיש אותן עכשיו.

אורית זוארץ: אנחנו מבקשים להכניס תיקון בסעיף 2 להצעת החוק, שמוסיף את סעיף 3א(ג3), ולשנות את ההגבלה הגאוגרפית.

אורית זוארץ: הסעיף קובע: "שר הפנים, בהתייעצות עם שר הרווחה והשירותים החברתיים, ובאישור ועדת הפנים והגנת הסביבה של הכנסת רשאי לקבוע בתקנות, לגבי עובד זר כאמור בסעיף קטן (ג2)" – ובהמשך אני מבקשת שהמשפט המתחיל במילים "אזורים גאוגרפיים" יימחק.

אורית זוארץ: אנחנו מבקשים לבטל את כל הסעיף שעוסק באזורים הגאוגרפיים.

שלמה מולה: אנחנו מציעים למחוק רק את המילים "אזורים גאוגרפיים".

גלעד ארדן: הכוונה למחוק את סעיף קטן 3א(ג3)?

אורית זוארץ: אנחנו מציעים לבטל את האזורים הגאוגרפיים.

אורית זוארץ: בנוסף, אנחנו מציעים לבטל את ההגבלה על מספר המעסיקים בסעיף קטן 3א(ג2).

אורית זוארץ: נושא נוסף שחשוב לי להוסיף, בסעיף 3א(ג2), לאחר המילים "באשר לעובד זר שתחום עיסוקו כפי שנקבע באשרה וברישיון הישיבה הוא ענף הסיעוד" אני מבקשת להוסיף: "לאחר שקונסול עבודה במדינת המוצא יבחן את חוקיות החוזה ויוודא שהעובד הוחתם על חוזה שמעגן את זכויותיו כעובד, כמו גם לאחר שבדק את דמי התיווך ששולמו".

אורית זוארץ: אלה שני משפטים שאני מבקשת להוסיף.

שלמה מולה: אני מצטרף להסתייגות של חברת הכנסת זוארץ.

שלמה מולה: אני מבקש לנמק את ההסתייגות.

שלמה מולה: אנחנו מודעים לקושי הקיים, בכך שעובדים זרים מגיעים למקום מסוים ואז מציעים להם עבודה במקום אחר בשכר משופר של עוד 100 שקל והם עוזבים.

שלמה מולה: אנחנו מודעים לקושי.

שלמה מולה: יחד עם זה, כל מה שקשור בפגיעה בזכויות אדם, גם כאשר אנחנו לא מסכימים אנחנו לא יכולים לחיות עם זה.

שלמה מולה: לכן זאת ההסתייגות שלנו.

שלמה מולה: הצעת החוק פוגעת בעצם בזכויות האדם של העובדים.

שמחה בניטה: אנחנו לא בני אדם?

שמחה בניטה: את הזכויות שלנו לא צריך לשמור?

שלמה מולה: לא כך אמרתי.

דוד אזולאי: זאת הפעם האחרונה שאתם מפריעים.

דוד אזולאי: בהערה הבאה תצאו החוצה.

שלמה מולה: לא כך אנחנו אומרים.

שלמה מולה: לכן למרות הקושי אנחנו מגישים את ההסתייגות.

שלמה מולה: זה הכול.

דוד אזולאי: תודה.

דוד אזולאי: אני מעמיד להצבעה את ההסתייגות של חברי הכנסת מקדימה, חברי הכנסת אורית זוארץ ושלמה מולה.

דוד אזולאי: מי בעד?

דוד אזולאי: מי נגד?

דוד אזולאי: מי נמנע?

דוד אזולאי: הצבעה בעד ההצעות של חברי הכנסת זוארץ ומולה כפי שהוצגו על-ידי חברת הכנסת זוארץ – 5 נגד – 7 נמנעים – אין ההצעות לא נתקבלו.

דוד אזולאי: 5 בעד, 7 נגד, אין נמנעים.

דוד אזולאי: ההצעות של חברי הכנסת שלמה מולה ואורית זוארץ לא נתקבלו ויהפכו להסתייגויות.

דוד אזולאי: אני עובר להסתייגות הבאה.

דוד אזולאי: חברת הכנסת שלי יחימוביץ, בבקשה.

שלי יחימוביץ': הקריטריון שלי ברור מאוד – כל חוקי העבודה וחוקי המגן שחלים על עובד אזרח ישראל חלים גם על עובד זר, נקודה.

שלי יחימוביץ': כפי שעובד אזרח ישראל אי אפשר לכבול אותו בהסדר כבילה למעסיקו ולנקוט נגדו סנקציות אם הוא בוחר לעבור למעסיק אחר, אגב, מה שעלול לגרום נזק גדול מאוד לאותו מעסיק, בכל מקרה, בין אם הוא עובד זר ובין אם הוא עובד ישראלי – יש גם אזרחים ישראלים שהם עובדי סיעוד ויום בהיר אחד מחליטים לעבור למעסיק אחר, לאו דווקא כי התעללו בהם – אין לכבול את העובד למעסיקו.

שלמה מולה: נכון.

שלמה מולה: אני מצטרף להסתייגות שלך.

שלי יחימוביץ': לכן יש לי רק מבחן אחד: מבחן השוויון בחוקי העבודה והמגן.

שלי יחימוביץ': אני רוצה להוסיף הסתייגות אחת לחוק.

שלי יחימוביץ': אני מציעה שבכל מקרה שר הפנים אינו רשאי לנקוט סנקציה נגד עובד שבחר להפסיק את ההתקשרות עם מעסיקו, לרבות שלילת האשרה או גירושו של העובד.

שלמה מולה: אני מבקש להצטרף להסתייגות הזאת.

דוד אזולאי: מי בעד ההסתייגות של חברת הכנסת שלי יחימוביץ ושל מי שרוצים להצטרף אליה, חברי הכנסת שלמה מולה, אורית זוארץ, דב חנין וניצן הורוביץ ?

דוד אזולאי: מי נגד?

דוד אזולאי: מי נמנע?

דוד אזולאי: הצבעה בעד ההצעה של חברת הכנסת שלי יחימוביץ ושל חברי הכנסת מולה, זוארץ, חנין והורוביץ – 6 נגד – 7 נמנעים – אין ההצעה לא נתקבלה.

דוד אזולאי: 6 בעד, 7 נגד, אין נמנעים.

דוד אזולאי: אני קובע שההצעה לא נתקבלה ותהפוך להיות הסתייגות.

דוד אזולאי: בזה תם פרק ההסתייגויות.

דוד אזולאי: אני עובר להצבעה על הצעת חוק הכניסה לישראל (תיקון מס' 21), התשע"א-2011.

דוד אזולאי: מי בעד הצעת החוק כפי שהונחה על שולחננו?

דוד אזולאי: מי נגד?

דוד אזולאי: מי נמנע?

דוד אזולאי: הצבעה בעד הצעת חוק הכניסה לישראל (תיקון מס' 21), התשע"א-2011 – 7 נגד – 6 נמנעים – 2 הצעת החוק נתקבלה.

דוד אזולאי: 7 בעד, 6 נגד, שני נמנעים.

דוד אזולאי: לפיכך אני קובע שהצעת חוק הכניסה לישראל (תיקון מס' 21), התשע"א-2011, נתקבלה.

דוד אזולאי: תודה רבה לכולם.

דוד אזולאי: הישיבה נעולה.